El centenari de Ricard Viladesau - Diari de Girona\nEl centenari de Ricard Viladesau\nEl compositor autor de «Girona m'enamora» va néixer a Calonge el 18 de gener de l'any 1918\nrobert roqué 12.01.2018 | 01:58\nJosep Pla i Ricard Viladesau.\nDe ben petit ja té inclinació per la música. Amb unes canyes es construí, ell mateix, una espècie de faristol, al qual hi col·locava papers de diari com si fossin particel·les i amb canó d'una canya simulava que ell tocava.\nAls 5 anys, Ricard Viladesau començà a aprendre solfeig i cantava al cor del poble als 7 anys. En una botiga del poble denominada «Cal Casimiro» que venien una mica de tot, dies abans de Reis hi havia una exposició de joguines i al demanar-li que volia, digué que un petit piano que hi havia a l'establiment. Els Reis, magnànims, li portaren. Al cap de poc el seu pare li comprà un violí.\nInfant, encara, entrà a cantar al cor de l'església de Sant Martí de Calonge, i començà a aprendre música amb els bardissencs Josep Gumà, Josep Mercader (taper i músic de cornetí) i Rafael Colom (fuster i músic). Amb 12 anys va començar a tocar el flabiol, i als catorze la tenora, a la cobla La Principal de Calonge, d'on va passar a la cobla-orquestra Guíxols de Sant Feliu (1934-1936), quan els diumenges tocaven a Sant Feliu, ell es quedava i l'endemà amb el tren anava fins a Cassà de la Selva on rebia lliçons del tenora de Josep Coll. A la Guerra Civil, es va incorporar a una banda de música de la CNT. A la fi de la guerra es trobava a Ciudad Real. Un vespre tocaren L'Himno de Riego i l'endemà el Cara el sol...\nQuan tornà de la guerra s'incorporà a La Principal de Palafrugell, per poc temps, però: el servei militar el portà primer a Galícia, per després acabar tocant a la banda de la 42a divisió, a Girona. Després d'una curta estada a la cobla As d'Anglès, seria un dels fundadors de la cobla-orquestra Caravana, que impulsà entre els anys 1942 i 1949.\nLa baixa de Ferran Rigau propicià que s'incorporés a La Principal de la Bisbal, dirigida per en Conrad Saló. Era l'any 1950 i en formaria part fins al carnaval del 1970. A aquesta cobla, en Viladesau va ser-ne el solista indiscutible de la tenora, en un moment on també va coincidir amb el «Moreno» (Josep Puig) al fiscorn i l'Àngel Pont al tible. Quan la Bisbal tenia formació d'orquestra, en Viladesau tocava el saxòfon, la viola i el violí. En aquell moment era considerat el millor tenora de Catalunya, i era l'únic capaç d'interpretar determinades obligades de tenora, com ara la seva pròpia composició Sa Roncadora. El 1970 plegà de la Bisbal. Si només hagués de tocar sardanes hi hagués seguit, però, ens deia, al ball, a la nit amb el saxo i aquell llum vermell a la cara...\nEn els anys d'estada a la Bisbal, malgrat tocar en una de la primeres orquestres del país, era just arribar a fi de mes i féu d'agent d'assegurances.\nEl 1970 marxà a viure a Barcelona, on entrà l'Orquestra Simfònica Ciutat de Barcelona, com a viola titular i tenora ocasional, fins a jubilar-s'hi al cap de quinze anys. Continuà impartint a la seva nova ciutat i a Girona les classes de tenora i tible que havia començat a fer a la Bisbal i a Girona, tingué més de dos-cents alumnes i les complementà amb la publicació del Mètode per a tenora. Passà els últims anys de la seva vida a Llafranc i morí el 25 de gener de 2005, d'una afecció cardíaca la Clínica Sant Jordi de Barcelona.\nPau Casals, quan era a l'exili, va tenir oportunitat de sentir La Principal de la Bisbal en diverses ocasions. Segons explicava el mateix Viladesau : «Un dia tocàvem al Palmarium de Perpinyà, ens vingué a escoltar i li demanarem que ens enviés algunes fotografies. A mi, me'n va enviar una que guardo molt ben guardada amb la dedicatòria 'A Ricard Viladesau, Príncep de la Tenora, amb l'afecte i admiració de Pau Casals'. Això és un passaport mundial, a mi em va arribar a l'ànima».\nHa estat un dels compositors més interessants en la història de la sardana, amb 244 composicions, algunes de gran èxit i premiades en concursos musicals, com ara Arenys de Munt o Colometa, Alt Empordà, Girona 1808, Oca amb naps. N'hi ha una seixantena que són obligades per a un o altre instrument de la cobla (no se'n va descuidar cap, i hi ha nombroses combinacions de dos instruments solistes: tenora i tible, tenora i fiscorn són les més corrents). També tingué i té un gran ressò la seva sardana Girona m'enamora, tant en la versió cantada com en la purament instrumental.\nAlgunes de les seves sardanes tenen lletra, moltes del seu amics de Palafrugell, Josep Martí Clarà «Bepes».\nA banda de la sardana, la seva obra compositora comprengué un gran nombre d'havaneres, ballables (boleros, valsets, fox), i fins i tot cançons de bressol. Entre els intèrprets que les divulgaren es poden destacar les versions que Jorge Sepúlveda i Bonet de San Pedro van fer d' Enamorado del mar, Gondolero de amor i El mar y tú.\nEntre els diversos reconeixements que va rebre, es pot destacar el carrer dedicada que té a Girona, així com els de Palafrugell, Mont-ras i Platja d'Aro. Rebé la Creu de Sant Jordi de la Generalitat, atorgada l'any 1991, la medalla al mèrit sardanista de l'OBP, el 1971 i l'ajuntament de Calonge el nomenà Fill Predilecte el 2000.\nEl 2006, Ricard Viladesau donà diversos instruments i altres objectes de la seva propietat a l'ajuntament de Girona, que els acabà exposant a la Sala de la Sardana del Museu d'Història de Girona; posteriorment, i ja traspassat el compositor, la seva vídua féu donació de part del seu arxiu documental a l'ajuntament de Calonge el 2009. També el Museu de la Mediterrània, guarda un fons dedicat a l'artista, de la cobla-orquestra Caravana.\nPotser la sardana que ha tingut més èxit és Girona m'enamora, estrenada en el Concert de Sant Narcís, el 1989, al Teatre Municipal de Girona.\nAdeu a Ramon Oliveras\nLa setmana passada morí Ramon Oliveras Blanch a l'edat de 85 anys. Procedia d'una família de músics, oriünds de Tortellà, el seu pare Narcís, també fou un notable compositor. Deixà la població garrotxina, als anys 30 es traslladà a Sant Joan de les Abadesses, on el 1932 hi nasqué en Ramon, el seu germà més gran en Mateu havia nascut a Tortellà i també fou músic i compositor.\nRamon, rebé els seus primers estudis del seu pare que aleshores tocava a l'orquestra el Serratins de Ramon Serrat. Ja a l'any 1947 entra a la cobla orquestra que dirigia el seu pare, hi interpretava fiscorn, trombó de vares i violí, però el 1954 per problemes de salut deixà l'activitat d'instrumentista. Molt interessat en el violí, en construí un amb el qual obtingué un so millor que el que tenia el seu pare. Treballà intensament en aquest aspecte de la construcció de violins i el principals rotatius barcelonins s'interessaren pel tema que arribà , també, a coneixement de Joan Manén, Xavier Turull, Xavier Cugat i Gonzal Comellas. Fins i tot el canal 13 de la televisió mexicana i TV espanyola es feren ressò del perfeccionament aconseguit. Durant 25 anys fou el director musical del ball de pabordes de Sant Joan de les Abadesses.\nCom a compositor de sardanes anotem: La Verge de Fàtima, Pastors a Betlem, Monestir en Festa, Colla Ramon Serrat, Alegria d'homenatge, Maria del Carme, Un santjoaní a Mèxic. També fou l'autor d' Homenatge al Pelós.\nEls últims anys de la seva vida, ja malat els passà a Olot.\nDisc de sardanes de\nAquest passat 1 de gener, tal i com havien comunicat, l'Agrupació Sardanista Tossenca ha presentat un nou disc, el 6è volum de Sardanes de Tossa, en el marc del concert de cap d'any celebrat al cinema Montserrat. La part musical va a càrrec de la cobla La Principal de la Bisbal i conté 16 sardanes estrenades entre 1993 i aquest mateix 2018.\nAquest 6è volum segueix l'esperit dels precedents, amb la recopilació de sardanes estrenades dedicades a persones de la població, a l'Aplec o a la mateixa vila. Així, al disc s'hi troben títols com La Rosa del castell vell, de Lluís Duran; Vigília d'aplec, de Josep Cassú; L'avi Tito i la petita Neus, de Sígfrid Galbany; Salabror d'aplec, de Xavier Forcada o Ofrena a Tossa, d'Antoni Mas Bou. Els discs valen 12 ?.


Absolt d'intent d'homicidi l'acusat d'apunyalar un jove al coll en una discussió de trànsit\nImatge d'arxiu del Palau de Justícia de Girona.\nEls fets van passar a Puigcerdà i l'Audiència li imposa una multa per punxar una roda d'un cotxe i 6 mesos de presó per amenaces\nActualitzada 14/04/2021 a les 15:33\nL'Audiència de Girona ha absolt del delicte d'intent d'homicidi l'acusat d'apunyalar un jove al coll en una discussió de trànsit la matinada del 26 de novembre del 2018 a Puigcerdà. «La naturalesa de la ferida va suposar un risc vital i, si no va ocasionar la mort de la víctima, va ser perquè, per sort, no va afectar a centres vitals», recull la sentència que sosté que l'atac és constitutiu d'un delicte homicidi en grau de temptativa però conclou que «no ha resultat acreditat» que el processat fos l'agressor. Sí que el condemna per punxar una roda d'un cotxe i amenaces. L'Audiència apunta que un dels testimonis va «mentir» al judici i resol enviar les declaracions al jutjat perquè investigui si ha comès un delicte de fals testimoni.\nLa sentència de la secció tercera de l'Audiència de Girona, de la qual ha estat ponent el magistrat Juan Mora Lucas, conclou que cap a dos quarts de tres de la matinada del 26 de novembre del 2018 l'acusat formava part d'un grup de joves que anava a peu pel Camí d'Age. La víctima i dues persones més, anaven en cotxe: «En creuar-se el vehicle amb el grup de persones de l'acusat i per motius que no s'han pogut esclarir amb exactitud –bé perquè fessin el gest d'atropellar-los o per un altre motius- l'acusat va colpejar el vehicle».\nQuan va notar el cop, el conductor del cotxe es va aturar i va baixar, acompanyat dels altres dos ocupants. Va ser llavors quan va començar «un enfrontament» entre els dos grups, durant el qual l'acusat va exhibir una navalla a la víctima i el va amenaçar dient-li «et mataré, si tens collons apropa't». A continuació, va clavar «una navalla o objecte punxant que portava» a la roda posterior dreta del cotxe.\nCom a resultat de l'atac, la víctima va patir una ferida inciso-contusa de mig centímetre al coll. L'Audiència apunta que, tot i que només va necessitar dos punts de sutura, la ferida «suposava un risc vital per l'afectació del triangle carotidi»: «La ferida és constitutiva d'un delicte d'homicidi en grau de temptativa, i no de lesions, perquè l'autor de l'agressió va actuar amb la intenció de causar la mort de la víctima, ja sigui per dolo directe o per dolo eventual». «Si no es va ocasionar la mort de la víctima va ser perquè per sort no va afectar a centres vitals per haver-se cursat amb una cinètica de moviments que ho va impedir», remarca el tribunal.\nDos germans, del grup d'amics del processat, el van incriminar al judici però l'Audiència conclou que hi ha un element que afecta a la seva credibilitat o que, com a mínim, fa que les seves declaracions «no siguin suficients per fonamentar una condemna.\nI aquí, l'Audiència assenyala que un dels germans va ser condemnat pel Jutjat de Menors com a autor d'un delicte d'intent d'homicidi per apunyalar, durant la mateixa batussa, un altre jove al ventre. A més, un dels testimonis els va assenyalar a tots dos com els autors de les dues ganivetades: «És lògic pensar que els germans tenen un clar interès per desviar l'autoria cap a l'altre acusat».\nAl judici, també va declarar un altre testimoni del grup d'amics del processat. Aquest, en canvi, va fer tot el contrari que els germans: desvincular l'acusat de tots els fets que li atribuïa l'acusació. De fet, va dir que l'havien estat subjectant durant la batussa i inclús va negar que fos ell qui va punxar la roda del cotxe. «Intenta protegir-lo fins i tot en extrems sobre els quals ell no vol ser protegit», apunta la sentència que recorda que l'acusat sí que reconeix haver apunyalat la roda i haver clavat una puntada de peu al vehicle.\nComenta el contingut : Absolt d'intent d'homicidi l'acusat d'apunyalar un jove al coll en una discussió de trànsit


Puigdemont compareix al Tribunal de Sàsser | Redacció | Barcelona | Política | El Punt Avui\nPuigdemont compareix al Tribunal de Sàsser Puigdemont compareix al Tribunal de Sàsser Puigdemont compareix al Tribunal de Sàsser Puigdemont compareix al Tribunal de Sàsser + Puigdemont compareix al Tribunal de Sàsser E-mail\nBarcelona - 4 octubre 2021 9.53 h\nEl president compareix aquest dilluns a la vista sobre la petició d’extradició a Espanya\nLa defensa anuncia que presentarà les declaracions de Casado com a prova de “persecució política”\nEl president Puigdemont, a l’arribada ahir diumenge a l’aeroport de l’Alguer EFE.\nConcentració en suport de Carles Puigdemont, aquest dilluns davant el Tribunal d'Apel·lació de Sàsser EPA.\nEl president Puigdemont (c), arribant aquest matí a la cort de Sàsser acompanyat del seu advocat italià, Agostrino Angelo Marras (e) ACN.\nPuigdemont compareix al Tribunal de Sàsser Puigdemont compareix al Tribunal de Sàsser Puigdemont compareix al Tribunal de Sàsser Puigdemont compareix al Tribunal de Sàsser Puigdemont compareix al Tribunal de Sàsser E-mail\nEl 130è president de la Generalitat, Carles Puigdemont, compareix aquest dilluns al Tribunal d’Apel·lació de la ciutat de Sàsser (Sardenya), on se celebra la vista sobre la seva extradició a Espanya.\nEl també eurodiputat de Junts per Catalunya (JxCat) ha arribat pocs minuts abans de les onze del matí a la cort sarda acompanyat dels seus advocats Gonzalo Boye i Agostrino Angelo Marras. La vista està fixada a dos quarts de dotze del migdia hora local.\nPuigdemont ha estat rebut a les portes de la seu judicial per desenes de persones que s’hi han concentrat per manifestar-li el seu suport. A més dels eurodiputats Toni Comín i Clara Ponsatí, també han volgut fer costat al president els membres del Govern del Consell per la República Toni Castellà, Aurora Madaula, Carme García i Elisenda Paluzie, entre d’altres.\nEl líder independentista català va ser detingut el passat 23 de setembre a la ciutat sarda però l’endemà va sortir en llibertat sense mesures cautelars ni restriccions de mobilitat. La jutgessa presidenta del Tribunal d’Apel·lació de Sàsser, Plinia Azzena, no va rebatre l’arrest, però va deixar sortir el líder de Junts en considerar que té “intacta” la immunitat per viatjar als plens i reunions de l’eurocambra, tal com ja havien dit els tribunals de la Unió Europea (UE).\nLa cort sarda ha de decidir ara si existeixen motius per al seu lliurament a Espanya en virtut de l’euroordre de detenció del jutge instructor del Tribunal Suprem Pablo Llarena i l’ha citat a declarar avui. Fins ara, el tribunal de Sàsser ha donat pocs senyals de voler-se quedar un cas tan incòmode i complex.\nLlarena, però, insisteix a reclamar a les autoritats italianes que lliurin Puigdemont a Espanya, tot i que a Bèlgica el procediment està paralitzat a l’espera del que diguin els tribunals de la UE sobre la seva immunitat.\nL’eurodiputat va celebrar el 25 de setembre una roda de premsa en la qual va criticar la persecució que, en la seva opinió, pateix per part de l’Estat espanyol. Puigdemont ja va avançar aleshores que acudiria a la vista d’aquest dilluns, si bé fonts italianes properes al cas havien explicat que si no es presentava el procés seria anul·lat.\nFonts de la defensa de Puigdemont es mostren optimistes de cara a la vista i confien que la justícia italiana arxivi el cas. Ara bé, no aclareixen si el tribunal decidirà aquest mateix dilluns o més endavant.\nDe moment, les autoritats italianes no s’han molestat a detenir Comín i Ponsatí, sobre els quals també pesa una ordre d’extradició per la causa de l’1-O, i que han acompanyat Puigdemont a Sardenya. Diversos agents italians esperaven diumenge a la terminal i van parar Comín uns minuts, però no el van retenir en comprovar la seva documentació.\nLa defensa de Carles Puigdemont ha anunciat que durà al tribunal de Sàsser les declaracions del líder del PP, Pablo Casado, com a prova de “persecució política”. El popular va prometre aquest diumenge durant la convenció nacional del partit, celebrada aquest cap de setmana, portar Puigdemont a l’Estat.\nL’advocat de Carles Puigdemont, Gonzalo Boye, ha explicat aquest dilluns que presentarà aquestes afirmacions a la vista sobre l’extradició de Puigdemont que se celebra aquest matí al Tribunal d’Apel·lació de la ciutat de Sàsser (Sardenya). “Li dono les gràcies, hem descarregat el vídeo per portar-lo a la vista”, ha ironitzat Boye a Catalunya Ràdio. Ha afegit que la presència de Vox a Sardenya és una altra prova d’aquesta persecució política.\nL’advocat del també eurodiputat de JxCat s’ha mostrat optimista i tranquil amb la vista d’aquest dilluns i ha confiat que Puigdemont podrà volar de tornada a Bèlgica dimarts. Ha afegit que cal que algú digui al jutge Pablo Llarena “que pari ja”.\nPuigdemont compareixerà aquest dilluns a la tarda davant els mitjans en una conferència de premsa prevista per a dos quarts de set.\nEl govern exigeix la fi de la repressió


casa 22 avellaners CA - GUILLEM CARRERA arquitecte | Tarragona - Barcelona - Lleida - Girona | arquitecto - architect - arquitecte\nSantes Creus és la capital del municipi d’Aiguamúrcia. Està situat a la riba esquerra del riu Gaià, al voltant del Reial monestir de Santa Maria de Santes Creus, una de les joies de l’art cistercenc del segle XII a Catalunya. Creat el 1843 a les antigues dependències del monestir, el poble comprèn llocs d’interès relacionats amb l’edifici monàstic com el pont de pedra, la creu de terme gòtica, la petita església barroca de Santa Llúcia i l’antic celler cooperatiu modernista. Seguint el carrer principal, que porta al monestir, al desviament d’on surt la carretera d’Aiguamúrcia, hi ha la coneguda albereda de Santes Creus, única com a bosc de ribera de tot Catalunya, declarada espai d’interès natural.\nL’emplaçament d’aquesta casa forma part de l’ampliació del nucli urbà que es va desenvolupar a Santes Creus a finals del segle XX i principis del segle XXI per tal d’obtenir dues peces públiques destinades a equipaments i a aparcament per a visitants del monestir, alhora que crear una nova àrea residencial d’habitatges unifamiliars entre mitgeres, que s’ha anat consolidant en els darrers vint anys.\nL’observació i anàlisi dels dos habitatges veïns existents construïts en aquesta àrea va posar en relleu que mentre l’habitatge situat a sud està construït aprofitant al màxim el solar i el volum edificable permès –i per tant, tapant en gran mesura la il·luminació natural que es percebia en origen des del sud-, l’habitatge situat a nord està construït sobre dues parcel·les i presenta una forma i volumetria més pròpia d’un habitatge unifamiliar aïllat. Fets pels quals les visuals més alliberades degut a l’existència d’aquestes construccions són la visual est (el terreny limita amb un canvi acusat de topografia mitjançant una elevació tipus muntanyosa), la visual nord (degut a que el veí no ha utilitzat tota la volumetria i edificabilitat possible, a partir de la planta segona es percep àmpliament el paisatge de la zona) i la visual oest (la que dóna al carrer).\nEn resposta a aquest anàlisi, la Casa 22 Avellaners adopta tres estratègies singulars: en primer lloc, situar una volumetria esglaonada que s’integra a les diferents alçades que presenten les edificacions veïnes. En segon lloc, connectar aquesta volumetria amb el paisatge mitjançant obertures a les visuals est i oest (en planta baixa i planta pis), i a la visual nord (en planta segona, una vegada superada l’alçada de la construcció veïna), per tal de captar al màxim possible la il·luminació natural i per gaudir de les millors visuals. I en tercer lloc, crear una relació volumètrica buit i ple entre les diferents estances a l’interior de l’habitatge, mitjançant la figura de tres grans buits (dos dobles espais i un triple espai), dins el ple (la volumetria construïda de l’habitatge). D’aquesta manera es crea una riquesa de relacions interiors tant espacials com de connexió visual, que pretenen que els diferents espais que conformen el projecte es percebin amplis, lluminosos, i es relacionin entre ells d’una manera oberta i continua. Per complementar la captació de llum natural, es situa un lluernari en la coberta d’un dels dobles espais i es connecta visualment el triple espai on està situada l’escala amb l’espai polivalent de planta segona, de manera que la part central de la casa queda il·luminada de manera natural durant el dia.\nLa casa articula la seva estructura vertical de circulació mitjançant l’escala, que a l’interior n’esdevé la protagonista principal. Es situa en un indret específic i concret per a que la connexió amb cadascuna de les tres plantes es dugui a terme en el punt òptim i de manera que aquesta participi dels diferents espais concebuts.\nLa planta baixa conté l’accés a la casa i una connexió lineal a nivell visual i de circulació amb el jardí posterior. En aquesta planta hi trobem una franja inicial configurada pel garatge, una habitació i un bany, i una segona franja configurada per un espai que integra la cuina, la sala d’estar i el menjador, connectant amb les plantes segona i tercera mitjançant els dobles i triple espais que uneixen visual i funcionalment la zona de dia amb l’estudi i la zona de jocs de planta primera, i amb l’espai polivalent de planta segona. Completen el programa dues habitacions, una terrassa i un bany en planta primera i una terrassa-mirador en planta segona.\nLa volumetria s’ha construït mitjançant una estructura mixta de formigó i acer, sense alterar la topografia original. A l’exterior de l’habitatge, s’ha optat per una materialitat resultant de l’aplicació de materials amb tècniques de fabricació i aplicació tradicionals i de proximitat, tals com el morter de calç, la ceràmica artesanal, l’acer i la fusta. Pel que fa als espais no edificats, aquests s’han pavimentat el mínim possible en les zones més properes a la casa, i pel que fa a la resta s’han destinat a espais verds enjardinats o destinats al cultiu d’hort. A l’interior de l’habitatge s’ha optat per deixar majoritàriament el formigó vist en els sostres i escala interiors, contraposant la textura gruixuda d’aquest material amb la lleugeresa de l’acer que configura els pilars en creu de planta baixa i la barana. Complementant el formigó i l’acer, es disposen diversos elements de fusta i ceràmica tradicional tals com paviments, revestiments i mobiliari, que pretenen crear uns espais interiors lluminosos, senzills, pràctics, confortables i càlids, que generin emocions als seus usuaris.\nL’eficiència energètica ha estat una premissa en la concepció d’aquest habitatge. S’ha assolit utilitzant solucions d’arquitectura solar passiva i de captació de llum indirecta, que conjuntament amb el propi sistema constructiu i l’estudi exhaustiu de la composició de les diferents pells de l’edifici i del seu comportament tèrmic, han fet que aquest habitatge hagi obtingut una certificació energètica A.\nubicació : Santes Creus (Aiguamúrcia)\narquitecte tècnic : Francisco Herrera\ngeotència : Geotec Estudis Geotècnics i Mediambientals SL\ncol·laboradors : Indibil Solans, Lara Arin, Meritxell Anglès\nsubcontractistes : Aluminis Granollers SL, Nou Concepte Interiors SL, Pau Seguí Sunyol, SYG SA\nsuperfície : 240 m2\npublicacions : AECCafé, Archdaily, Archello, Archidiaries, Archilovers, Architizer, Arquitectura y Diseño, Concept 274, Diariodesign, Designbox, Design Nuance, Home Stratosphere, Houzz, Metalocus, Plataforma Arquitectura, Rethinking the Future, Vía Construcción 159\npremis i reconeixements : Finalista XII Biennal Alejandro de la Sota 2021, Seleccionat XVI Premio de Arquitectura de Ladrillo 2019-2021


Model d'atenció - FAD-SJD Fundació d'Atenció a la Dependència de Sant Joan de Déu\nEl model d’atenció de la FAD Sant Joan de Déu és un MODEL D’ATENCIÓ CENTRAT EN LA PERSONA i té com objectiu fonamental donar suport a les necessitats essencials que pugui tenir derivades de pèrdues d’autonomia o discapacitats i segons les prioritats expressades per la pròpia persona a atendre i la seva família.\nAquest model es basa en la intervenció de dues persones professionals rellevants:\nInfermer/a: professional que des d’un primer moment gestiona el cas, parla amb la persona, la família i la persona cuidadora seleccionada. És qui valora la situació de limitació de la persona a atendre i serà professional de referència i d’enllaç per assegurar la qualitat de l’atenció, tant en la vessant social com la sanitària.\nCuidador/a: persona professional que es vincularà al domicili i durà a terme les activitats del Pla d’Atenció Personalitzat dissenyat per l’equip d’infermeria i consensuat amb la persona.\nL’infermera/gestora de casos lidera i coordina. Entre les seves funcions, s’inclouen:\nValoració integral de les necessitats de la persona a atendre i de les necessitats de la família\nSelecció de la persona cuidadora conjuntament amb altres professionals de la Fundació\nEstabliment d’un Pla d’Atenció Individual per a cada persona a atendre\nSeguiment continuat de la persona cuidadora\nAssessora sobre les possibles barreres a la llar i els ajuts tècnics necessaris\nSeguiment del cas segons el nivell de complexitat identificat\nAvalua el resultat de l’atenció i el grau de satisfacció de les persones ateses\nLa persona cuidadora porta a terme el Pla d’Atenció Personalitzat, que inclou:\nAtenció personal a les activitats bàsiques de la vida diària: higiene, alimentació, vestir, mobilitzacions…\nAtenció a les activitats instrumentals de la vida diària: preparació del menjar, cura de la casa, roba, medicació…\nSuport a la família (descans familiar els caps de setmana, nits, ingressos hospitalaris, etc.) i a les relacions amb l’entorn\nAcompanyaments lúdics, socials, sanitaris…\nValoració i assessorament sobre el material de suport\nL’avaluació integral individualitzada incorpora instruments de valoració estandarditzats com el Model de Necessitats Virginia Henderson i escales de valoració com Índex de Barthel, T. Pfeiffer, E. Dowton, nivells de complexitat, identificació de síndromes geriàtrics…


Bandera neutral. Qui i per què va actuar sota els símbols olímpics -\nEl 9 de desembre, l'AMA va privar Rússia del dret de participar en competicions internacionals durant quatre anys i també els va prohibir la seva acollida. Aquesta decisió afectarà no només els atletes, sinó també els partidaris que donen suport als atletes. De moment, no se sap si els russos tindran l'oportunitat d'anar a torneigs importants. Aquí hi ha altres països que van haver de competir als Jocs Olímpics sense símbols nacionals.\nJocs Olímpics de 1980 a Moscou\nEls XXII Jocs Olímpics d’estiu de Moscou del 1980 van ser boicotejats per un total de 68 països, inclosos inclosos els EUA, Alemanya Occidental i Canadà. La protesta va ser iniciada pel president nord-americà Jimmy Carter. El conflicte va ser causat per les accions de la Unió Soviètica al territori de l'Afganistan. No obstant això, alguns estats, tot i que van donar suport al boicot, van donar als seus atletes el dret de decidir si competirien o no als Jocs Olímpics de 1980. Aquesta posició la van adoptar Austràlia, els Països Baixos, Bèlgica, Gran Bretanya, Dinamarca, Irlanda, Andorra, San Marino, França i Suïssa.\nL'italià Ezio Gamba, que ha estat entrenador principal de la selecció nacional russa des del 2008, es va convertir en el guanyador del judo. aquest esport. També va pujar al podi el 1980 el corredor britànic Sebastian Coe, actual president de l'Associació Internacional de Federacions d'Atletisme.\nJocs Olímpics d'hivern i estiu 1992\nAlbertville va arribar als Jocs Olímpics d'hivern del 1992 en francès l'antiga selecció soviètica, que va ser nomenada oficialment la United Team. El col·lapse de la Unió Soviètica no va impedir que els atletes competissin: van guanyar nou medalles d'or a la classificació general, quedant segon. L’equip nacional incloïa atletes d’Armènia, Bielorússia, Kazakhstan, Rússia, Ucraïna i Uzbekistan. Quan van ser guardonats, es va aixecar la bandera olímpica i es va tocar l'himne de la competició.\nel mateix any als Jocs Olímpics de Barcelona a causa de les sancions de l’ONU contra Iugoslàvia, no es va permetre als atletes participar en esports d’equip, però van acordar admetre atletes individuals com a participants olímpics independents. Un total de 58 persones en 13 esports van realitzar sota la bandera olímpica. Esportistes de les antigues repúbliques de l’URSS també van participar als Jocs d’Estiu. No obstant això, aquesta vegada es van incloure 12 països a l'equip conjunt. Va guanyar 45 medalles d'or i va aconseguir el primer lloc. La principal diferència entre els Jocs Olímpics d’Hivern i els Jocs Olímpics d’estiu és que, en la darrera de cada participant per a victòries en classificacions individuals, la bandera del seu país es va elevar a l’himne nacional.\nEls Jocs Olímpics, que no vam poder treure\nRecull de fotos de la cerimònia d'obertura de l'Olimpic jocs a Moscou: comva ser.\nJocs Olímpics sense nom: la competició que va ser interrompuda per la guerra\nCom es va desenvolupar la situació al voltant dels Jocs Olímpics dels anys 40 i per què aquests Jocs no es van destinar mai a tenir lloc?\nJocs Olímpics d’estiu 2000\nA les primeres olimpíades del segle XXI, quatre atletes de l’Est Timor ha actuat com a atletes olímpics individuals. En aquest moment, el país estava en procés d’obtenir la independència d’Indonèsia: no tenien un comitè olímpic nacional. A causa de la manca d'un govern legítim, la plena participació en els jocs es va fer impossible.\nJocs Olímpics a Londres\nQuatre atletes independents del Sudan del Sud van poder participar als Jocs Olímpics d’estiu del 2012 a Londres. El país es va separar del Sudan el 2011 i no tenia cap Comitè Olímpic Nacional en el moment de la competició. Un dels atletes, Guor Marial, va ocupar el lloc número 47 als Jocs.\nTres atletes més que van actuar als Jocs Olímpics sota una bandera neutral eren representants de les Antilles Holandeses. Es permetia als atletes participar sota els símbols olímpics o com a representants dels Països Baixos i Aruba.\nProtestes massives. Per què la gent està en contra de les competicions internacionals a casa?\nA Polònia i Suïssa es van abandonar els Jocs Olímpics. Tòquio 2020 també estava amenaçada.\nEls jocs són per a tothom. Com va néixer l’esport paralímpic\nJocs Olímpics d’Hivern 2014 a Sotxi\nInicialment als XXII Jocs Olímpics d’Hivern del 2014 a Sotxi, atletes de l’Índia van competir sota la bandera olímpica i, al final, sota la nacional. El motiu va ser que el desembre de 2012 el COI va revocar el reconeixement de l'Associació Olímpica de l'Índia. L'elecció de l'equip principal es va fer sobre la base del codi esportiu del govern del país, que suposa una violació del requisit del COI per a una autotomia dels Jocs Olímpics. No obstant això, durant la competició, el comitè va retirar la declaració de desqualificació i el 16 de febrer es va aixecar oficialment la bandera índia als Jocs Olímpics de 2014.\nJocs d’estiu al Brasil\nAls Jocs d’estiu del Brasil de 2016, un equip de refugiats del Sudan del Sud, Síria, la República Democràtica del Congo i Etiòpia van jugar sota la bandera olímpica. Hi van participar un total de deu atletes, però cap d’ells va mostrar resultats elevats.\nA més, com a equip neutral a Rio de Janeiro, van competir en tir de coloms, natació i esgrima.nou atletes de Kuwait. El Comitè Olímpic Nacional de Kuwait va ser dissolt a causa de la interferència de les autoritats estatals en els assumptes de les federacions esportives. Fahid al-Daihani, un atleta kuwaití, va guanyar la medalla d’or en la disciplina de doble trampa i Abdullah al-Rashidi va obtenir el tercer lloc en la disciplina d’esquena. embed = "BUZGA7kAc68">\nSuper Challenge: què ens sorprendrà als Jocs Olímpics d'estiu del 2024 a París?\nPer primera vegada, els aficionats podran participar en els Jocs Olímpics juntament amb atletes titulats.\nPublicació anterior La perfecció no té límit. 6 futbolistes famosos que van fer cirurgia plàstica\nPropera publicació Humor d'hivern. A quins esdeveniments esportius assistir abans de final de mes?\nAmb l’inici de la temporada d’hivern, cada cop s’obren més pistes de patinatge i els habitants de la ciutat surten amb gosadia sobre el gel. I aqu...\nL’escàndol més fort del patinatge artístic. La història de Tony Harding\nTonya Harding és un nom que coneixien totes les figures de patinatge artístic del segle XX. Ara, després de l’estrena de la pel·lícula Tonya Aga...


Com puc realitzar un preingrés d’un paquet d’informació per la web d’iARXIU? – Consorci AOC\nCom puc realitzar un preingrés d’un paquet d’informació per la web d’iARXIU?\nTipus d’usuari: arxiver i usuari intern\nL’usuari intern/arxiver procedirà a la creació dels corresponents paquets d’informació de transferència (PIT) en els que inclourà aquells documents que vol ingressar. El procés bàsic per a fer un preingrés és el següent:\nL’usuari clica el enllaç Nou preingrés que apareix al marge superior dret de la figura anterior o bé clica el enllaç Preingrés paquets d’informació del menú d’ingrés:\nSelecciona quina plantilla utilitzarà per a descriure la unitat documental simple o composta que vol ingressar:\nEn el cas de pujar un fitxer ZIP la plataforma li demanarà si la unitat documental inclou signatures del tipus detached o bé és una estructura lliure:\nUn cop pujat el contingut, seleccionada la plantilla i, en el cas d’un fitxer ZIP quin tipus de fitxer comprimit és, l’usuari ha de clicar a envia per procedir a l’emplenat de les metadades\nEl PIT es crea a la zona de Preingrés per a la seva descripció. A més a més, la plataforma automàticament:\nAssocia el ZIP o document al paquet de preingrés.\nA cada node li dóna el nom de la carpeta o fitxer segons correspongui\nPer cada fitxer associa el seu format segons la seva extensió\nPresenta un llistat de l’estructura del PIT a l’usuari i de les metadades a emplenar\nInforma, mitjançant una icona, si les metadades obligatòries de cada node de metadades estan informades o no.\nL’estat del preingrés és “preingrés incomplet” ja que no s’han informat totes les metadades obligatòries.\nEl següent pas és emplenar les metadades de les diferents unitats clicant a Edita/consulta metadades. El sistema presenta un formulari de metadades amb els camps a emplenar. Els camps obligatoris apareixen marcats amb un asterisc. Un cop emplenades totes les metadades cal clicar al botó “desa” per guardar els canvis.\nEn el cas de les unitats documentals compostes, un cop emplenades les seves metadades, la plataforma permet emplenar automàticament les metadades de les unitats documentals simples que la conformen clicant a l’enllaç emplenat metadades. Si no es vol utilitzar aquesta opció, l’usuari pot emplenar manualment les metadades clicant a l’enllaç corresponent a cada unitat documental simple.\nEn aquest moment el preingrés queda en l’estat “preingrés autoritzat” i ja es pot procedir al seu ingrés. La tasca d’ingressar només la pot realitzar l’arxiver.\nEls paquets d’informació de transferència que han generat els usuaris interns romandran a l’àrea de preingrés (sempre i quan el seu estat sigui “preingrés autoritzat”) en espera que\nl’arxiver corresponent procedeixi al seu ingrés definitiu.


Ximo Puig destaca que les més de dos milions de persones afiliades a Seguretat Social demostren la “capacitat de resiliència” de la Comunitat Valenciana davant de la crisi | Notícies Dígitals\nXimo Puig destaca que les més de dos milions de persones afiliades a Seguretat Social demostren la “capacitat de resiliència” de la Comunitat Valenciana davant de la crisi\n04/01/2022 seguretat social, ximo puig\nEl president de la Generalitat, Ximo Puig, ha destacat aquest dimarts que les més de dos milions de persones afiliades a Seguretat Social que mostren les darreres estadístiques donades a conèixer pel Ministeri de Treball demostren la “capacitat de resiliència” de la Comunitat Valenciana davant a la crisi generada per la pandèmia de COVID-19.\nEl president, que ha realitzat aquestes declaracions després de visitar el Centre Municipal de Formació Ocupacional de Paiporta, s’ha referit així a les dades del Ministeri de Treball corresponents al darrer mes de l’any 2021, que reflecteixen que la Comunitat Valenciana comptava amb 2.020.055 persones cotitzant a la Seguretat Social, una xifra que no havia arribat abans.\nXimo Puig, que prèviament ha visitat l’Ajuntament de la localitat, ha estat acompanyat per l’alcaldessa de Paiporta, Maribel Albalat, així com pel secretari autonòmic d’Ocupació, Enric Nomdedéu, i per la directora general d’Ocupació i Formació de Labora, Rocío Brions.\n“Avui és un gran dia, avui assistim a una dada que significa que, per primera vegada a la història de la Comunitat Valenciana, 2.020.000 persones estan treballant, i això és una gran notícia, sense obviar les dificultats que està tenint el mercat de treball”, ha assenyalat el cap del Consell.\n“Enmig d´una pandèmia, encara d´aquesta dimensió i amb tot l´efecte que ha tingut sobre l´economia, que la societat valenciana sigui capaç d´aquesta resiliència en l´ocupació és una gran notícia”, ha afegit Puig, que ha destacat que el treball conjunt que està fent Labora, juntament amb els agents socials i en col·laboració amb els ajuntaments, també contribueix que la Comunitat Valenciana estigui “mirant al futur amb esperança”.\nEl secretari autonòmic d’Ocupació, Enric Nomdedéu, també ha valorat les xifres d’atur registrat del mes de desembre a la Comunitat, fetes públiques pel Ministeri de Treball i Economia Social i de les quals s’extreu que 18.242 valencianes i valencians (-4, 68%) han deixat d’estar inscrites a Labora.\n“Tenim el convenciment que aquesta situació es deu a l’esforç que han fet les empreses per resistir els efectes de la pandèmia, ha declarat Nomdedéu, però també a les polítiques públiques que realitzem des de Labora”. D’aquesta manera, ha recordat programes engegats per la Generalitat com Avalem Joves, Avalem Dones o la nova oferta formativa d’ocupació.\nA més, el responsable de Labora ha confiat que aquest 2022 l’ocupació es recuperi d’una manera definitiva. “Tots els indicis apunten en aquesta direcció, i des de la Generalitat empenyem perquè sigui possible”, ha indicat.\nLa millora de l’atur registrat ha estat generalitzada a València, Castelló i Alacant, a tots els sectors econòmics ia tots els grups d’edat, i destaquen les persones joves menors de 25 anys (-15,43%) i les persones sense ocupació anterior (-14,59%).\nD’altra banda, durant la visita al Centre Municipal de Formació Ocupacional de Paiporta, el president ha ressaltat la feina conjunta de Labora i l’Ajuntament de Paiporta a favor de la creació d’ocupació.\nEn aquest sentit, Labora ha concedit a programes d’ocupació desenvolupats per aquest municipi el 2021 ajuts per un import superior als tres milions d’euros, que han beneficiat 293 persones. I des del 2015 han estat més de 12 milions d’euros en ajudes les aportades per Labora a iniciatives de promoció de l’ocupació, que han beneficiat 3.565 persones.\nEn el cas de la comarca de l’Horta Sud, Labora va concedir el 2021 ajuts per import de 48,5 milions d’euros, amb 5.538 persones beneficiàries, cosa que fa que des del 2015 s’hagin aportat subvencions per un import global que supera els 178 milions d?euros, amb 54.463 persones beneficiades.\n← L’Umbracle de la Ciutat de les Arts i les Ciències acull un pessebre vivent fins al 6 de gener\nCastelló consolida el Servei de Manteniment de la Ciutat i resol el 82% d’incidències →


Girona participa en la primera edició del festival «Impacte!» - Diari de Girona\nGirona participa en la primera edició del festival «Impacte!»\nEl Truffaut acollirà la mostra, que vol ser un espai de reflexió sobre els drets humans i la justícia global\nm.c. girona 29.03.2021 | 23:14\nGirona participa en la primera edició del festival «Impacte!» Diari de Girona\nLa ciutat de Girona, a través del Truffaut, participarà en la primera edició del festival de cinema i drets humans «Impacte!», que se celebrarà en format híbrid.\nDel 8 a l'11 d'abril, es projectaran 10 curtmetratges i 10 llargmetratges de manera presencial a Girona, Barcelona, Sant Feliu de Llobregat i Lleida. A més, el festival també comptarà amb debats i cinefòrums de la mà d'experts i membres dels equips de les pel·lícules. La segona part del festival, que se celebrarà del 12 al 25 d'abril, traslladarà la seva programació a Filmin i al web propi del festival, on es podrà gaudir de la cartellera des de casa.\nSalut preveu tenir vacunada amb la primera dosi a tota la població de més de 80 anys a finals de la setmana vinent.\nEl Consell de Ministres licita la conservació de l'AP7 .\nEl regal des de la tomba de Cachou: el descobriment d'una xarxa de narcotràfic.\nLa migració, la pobresa, l'empoderament femení, la violència cap a les dones, els crims d'Estat o la transsexualitat seran els temes que centraran els debats d'aquesta primera edició. Gran part de les pel·lícules que es mostraran al festival seran estrenes a Catalunya i de recent producció.


Carmela Fortuny: “2050, maduresa urbana i social” | Junts per Sant Cugat\nCarmela Fortuny: “2050, maduresa urbana i social”\nPublicat a 28 novembre, 2020 30 novembre, 2020 per JosepMaria\nLa pandèmia de la Covid-19 ha colpit amb més força les àrees urbanes que avui suposen les llars del 55% de la població mundial i que el 2050 ho seran del 68%. Sant Cugat és una d’aquestes ciutats que està immersa en afrontar la pandèmia i les seves conseqüències. No totes les ciutats han pogut fer-hi front de la mateixa manera. Sant Cugat, gràcies al seu model urbanístic i a la seva fortalesa econòmica hi pot fer front de forma més contundent.\nSant Cugat, és una ciutat jove, dinàmica, verda i acollidora amb una ciutadania implicada, però també ha de fer front a reptes importants. Per aquest motiu, el primer que hem de fer com a ciutat, és recuperar-nos i enfortir-nos per poder encarar aquests reptes. Perquè d’aquí a 30 anys, Sant Cugat, serà una ciutat sàvia si sap aprofitar tots aquests actius i alhora fer emergir noves oportunitats. No podem perdre l’empenta i el dinamisme que ens caracteritzen com a ciutat, però hem d’incorporar les lliçons apreses en la pandèmia, posant el focus en dos vectors claus com la sostenibilitat i la inclusió, en totes les seves dimensions: l’econòmica, la social i l’ambiental.Aquest simple però poderós missatge ha de guiar les polítiques de la ciutat cap al 2050.\nEl futur de Sant Cugat demana encarar una nova etapa que jo anomenaria de maduresa urbana i social. Els reptes són importants. Hem d’impulsar un nou urbanisme, incrementar la connectivitat amb les infraestructures metropolitanes, fer-la més permeable amb una nova mobilitat i reduir les emissions a zero. Cal fer créixer el teixit econòmic amb noves idees i tecnologies. L’educació, la sanitat i l’atenció social han de ser prioritàries. Finalment, les coses han de ser fàcils per crear i desenvolupar projectes comunitaris que augmentin la resiliència de la ciutat. Per a construir futur hi hem de ser tots i totes.\nMarc Ledesma: “Siguem exemplars”


Adriana Abenia incendia les xarxes amb un petó lèsbic\nAdriana Abenia ha tornat a revolucionar les xarxes socials, una cosa en el que ja és tota una experta. I és que, si la setmana passada va donar molt que parlar després de publicar una foto de la seva posterior explicant el secret per tenir-lo perfecte, ara ha publicat una imatge en què apareix besant a una altra dona . Això sí, en aquesta ocasió la presentadora ho ha fet per una bona causa.\n"Petons contra l'homofòbia! Ja n'hi ha prou" , diu el text que acompanya la imatge que ha revolucionat Instagram.\nAquesta iniciativa de Abenia arriba en forma de resposta als comentaris homòfobs que va rebre en una de les últimes entrades del seu bloc . En ella parlava d'un noi que la "va tornar boja" fa anys. Alguns d'ells es referien a ell com "el belga era un marica amb pinta de macarra", entre altres coses.\nPer això, la presentadora i model ha tornat a publicar una entrada al seu bloc en què assegura: "Em fa molta llàstima comprovar com corren bons temps per a l'homofòbia". A més, creu que "aquests dies vivim 'la caça del marieta'".\nAbenia també ha defensat que "l'homosexualitat no és una malaltia, l'homofòbia sí" . A més, ha anunciat que "fins que trobin una cura per aquesta, no em ensañaré més, perquè els homòfobs, al cap ia la fi, també sou persones".\nArtículo anteriorJordi Hurtado: "He sortit malparat en una missió d' 'El Ministeri del Temps'"\nArtículo siguienteCristina Pedroche acusa de «estafadores» a dos concursantes de 'Pekín Express'


Principals novetats de la declaració de la renda 2021 - Pànxing\nUn any més ja estem immersos en el procés de presentació de la renda. I un cop més, el fisc estatal ens presenta un seguit de novetats a l'hora de presentar el nostre any fiscal. A continuació en repassem unes quantes.\nSi poguéssim viathar uns pocs anys enrere en el temps, el concepte criptomoneda ens hagués sonat a llengua llunyana, però avui dia, s’ha convertit en un paraula que escoltem sovint. A cada dia que passa, més i més gent se suma a la inversió amb aquestes monedes digitals. Com no podia ser d’altra manera, el sistema fiscal estatal ha posat l’ull en aquestes divises virtuals i ha decidit incorporar-les a la declaració de la renda.\nPer primer cop, l’Agència Tributaria ha tingut en compte aquest supòsit i a la casella 1626, si és el cas, haurem de declarar els guanys o pèrdues patrimonials derivats de les transmissions de monedes virtuals. En el cas que aquestes no hagin generat rendiments o no s’hagi realitzat cap moviment, no cal incloure-les a la declaració.\nCom ja ha passat en anteriors campanyes, l’Agència Tributària continua facilitant fiscalment la renovació immobiliària amb tot un segui d’avantatges tributaris. Per una banda, es contemplen deduccions per impulsar la rehabilitació d’edificis d’un 20% fins a un màxim de 5.000 euros en les obres i treballs de millora de l’eficiència energètica dels habitatges.\nD’altra banda, la reducció de consum d’energies no renovables també té premi. Aquelles obres de millora que tinguin un efecte reductor en un 30% del consum d’energia primària no renovable, o millorin la classificació energètica de l’immoble habitual fins a assolir nivells d’A o B, podran deduir de la declaració fins a un 40% de les quantitats del cost de la millora, fins a un màxim de 7.500 euros per llar.\nNou tram a l’IRPF i novetats pels treballadors estrangers\nFins a la declaració de la renda d’enguany, els trams fixats per a l’IRPF eren cinc. Aquest any se’n suma un de nou que afecta a les rendes superiors a 300.000 euros i que els correspon un nou percentatge del 47% de tributació. Pel que fa a la base imposable dels estalvis, aquest any s’incorpora un quart tram que afecta els guanys majors de 200.000 euros i que estaran gravats amb un 26%.\nPel que fa als treballadors estrangers que vulguin o hagin de presentar la declaració de l’Agència Tributària espanyola i que ens últims deu anys no hagin tingut la seva residència fiscal en territori nacional, tenen un 24% d’IRPF pels primers 600.000 euros derivats de la seva activitat professional, mentre que queda establert un tram del 47% per aquells contribuents que hagin tingut uns ingressos anuals majors de 600.000 euros.\nAquestes novetats només són algunes de les que es presenten aquest any. Per resoldre els dubtes que us puguin sorgir i conèixer tots els nous canvis al detall, teniu al vostre servei els i les professionals del món de l’assessoria, que amb la seva expertesa tenim l’èxit de la renda assegurat.\nSi t’ha agradat llegir l’article Principals novetats de la declaració de la renda 2021, també et pot interessar llegir Comença la Campanya de la Renda: calendari 2022.


“Embolica que fa fort!”: nou article del portaveu local Carles Andrés sobre l’estratègia de la divisió – Aldaia\n“Embolica que fa fort!”: nou article del portaveu local Carles Andrés sobre l’estratègia de la divisió\nEl regidor Carles Andrés ens parla, en el següent text publicat aquest mes a “El Periódico de aquí”, sobre les estratègies de divisió i paranys lingüístics de la dreta més reaccionària.\nQuan un partit polític nou irromp sobtadament i amb força en el panorama mediàtic sol respondre a una estratègia mediàtica de desgast d’alguna altra formació política o a interessos inconfessables de grups de pressió. El que es pretén, en el primer cas, és soscavar el suport electoral d’algun altre partit (com féu el PP amb Podemos per afeblir el PSOE) o de servir els interessos sectaris d’un grup econòmic o ideològic molt concret (les empreses de l’Ibex 35 per exemple, amb l’impuls de Ciudadanos per llavar-li la cara a un PP en descomposició).\nEls qui portem un carro d’anys en açò de la política sabem del cert que mantindre una mínima infrastructura de partit costa molts diners i aquests, ei que sí, no plouen del cel. I què direm de les campanyes electorals. Que costen una barbaritat i que les formacions polítiques han de fer-hi front mitjançant els préstecs bancari -si els en donen- i de les aportacions econòmiques dels seus militants i càrrecs; a tant per barba.\nQuè passa quan una ocurrència com ara la rebregada “Tabarnia” ompli els mitjans de comunicació. Passa que algú -la cara B de l’Estat o alguna corporació empresarial a favor d’una ideologia determinada -profundament espanyolista, en aquest cas- posa els diners i els seus mitjans de comunicació per marejar el personal i poder manipular-lo en benefici propi.\nAls valencians no ens han d’explicar què vol dir allò de “Divideix i venceràs” o allò d`”Embolica que fa fort”. Als anys setanta i vuitanta del segle passat es desfermà una autèntica campanya per terra, mar i aire que mirava de deslligar les comarques alacantines del seu referent històric valencià. L’estratègia era la de promoure una nova regió anomenada “Sureste” que englobaria Alacant, Murcia, Albacete i Almeria.\nQui hi havia darrere? Una Caixa d’Estalvis, la Caja del Sureste, que, a base de finançar el despropòsit, buscava fer-se un lloc en el mercat bancari. I, com no, també hi eren els sectors més retrògrads i reaccionaris de les províncies implicades, que, en el cas d’Alacant capital, des de postulats profundament antivalencians, s’oposaven a l’Estat de les Autonomies. Era, si fa no fa, el franquisme disfressat d’apàtrida i oportunista.\nL’estratègia és diàfana. Creen una plataforma amb algun personatge amb certa notorietat mediàtica, fent-la passar per una reacció espontània a un problema real o fictici que la justifica; se li dóna bombo en els mitjans a tothora (òbviament amb els diners dels impulsors amagats en els seus despatxos); se la fa creïble i es facilita en uns mesos una infrastructura i una organització que, en condicions normals, tardaria anys a bastir-se.\nI, si l’estratègia és desesperada, es paga a qui faça falta perquè faça la faena bruta de l’agitació violenta al carrer. I els seus patrocinadors, com sempre, als despatxos a l’espera de cobrar el rèdit polític en forma d’escons o de contractes amb l’Administració.\nNo sols això, a més, els seus mitjans -veus dels seus amos- no sols parlaran bé del partit al qual donen suport sinó que miraran d’instaurar un marc mental i lingüístic on les seues idees seran sempre les bones i, les dels contraris, abominables i perseguibles fins i tot amb violència.\nL’esquerra no hauria de caure en el parany lingüístic de la dreta més reaccionària. Un demòcrata defensa pacíficament les seues idees i un feixista ataca violentament les que no són les seues. Eixes són les etiquetes que diferencien als agredits dels seus agressors, per molt que aquests es facen passar per valencianistes, costitucionalistes o amics del Corpus. Tant fa.\n←Discurs públic vs. Discurs publicat: quan es fa passar per veritat allò que no és cert.\n(VÍDEO) Només el 59% dels espais il·luminats a Aldaia compleix els requisits legals en la matèria→


Antena 3 estrena aquesta nit l´espai de zàping en clau d´humor ´Fichados´ - Televisió - Diari de Girona\nAntena 3 estrena aquesta nit l´espai de zàping en clau d´humor ´Fichados´\nEl programa està realitzat pels responsables d'"Alguna pregunta més (APM)?" de TV3\nEls principals programes d'Antena 3 seran parodiats a l'espai d'actualitat en clau d'humor, "Fichados".\nAntena 3 estrena aquesta nit en horari de màxima audiència Fichados, un nou espai d'humor en el qual es barrejarà el zàping amb l'actualitat d'una manera "imaginativa i divertida". Es tracta d'un format sense presentador en el qual es van succeint les diferents peces entrellaçades unes amb altres "de manera lògica i dinàmica", i que es desmarca del zàping tradicional, segons informa la cadena en un comunicat.\nEl programa és obra dels creadors dels popular Alguna pregunta més (APM)?, que des de ja fa molts anys és un del espais amb més audiència de la televisió catalana. Els responsables d'Antena 3 defineixen aquest format com a "la nova generació dels programes de zàping" ja que a més d'oferir a l'espectador una selecció d'escenes d'altres cadenes, també "es combina l'humor, l'actualitat i l'anàlisi televisiva" d'una manera fresca.\nLa base del programa són els lapsus o moments curiosos de la televisió, en la seva majoria d'Antena 3. Es parodiaran tots els programes i sèries de la cadena: La Ruleta de la suerte, El diario, Dónde estás corazón?, GPS, Impacto Total, Antena 3 Notícies, Física o Química, El Internado, Lalola Los Hombres de Paco. A Fichados es podrà veure, per exemple, Jesús Hermida entrevistant la socorrista més famosa d'Espanya, el president nord-americà electe, Barack Obama, acorralat per les preguntes de María Patiño, a Mariano Rajoy acudint al programa El Diario a explicar els seus problemes o a Matías Prats participant en La Ruleta de la Suerte. L'espai es podrà veure des d'avui, cada dilluns a partir de les deu de la nit.


Absalon - Viquipèdia, l'enciclopèdia lliure\nAbsalon, Absaló o Axel (Fjenneslev, 1128 - Sorø, 21 de març de 1201) va ser un polític i arquebisbe danès.\n(da) Absalon von Lund\n21 març 1201 (72/73 anys)\nesglésia del monestir de Sorø\n1178 – 1201\n← Eskil – Anders Sunesen →\nDiòcesi: Diòcesi de Lund\n1158 – 1192\n← Rike – Peder Sunesen →\nDiòcesi: Diòcesi de Roskilde\nPolític i prevere catòlic\nAsser Rig i Inger Eriksdatter\nVa ser bisbe de Roskilde des de 1158 fins a 1192 i arquebisbe de Lund des de 1178 fins a la seva mort. Va ser el conseller del Rei Valdemar I de Dinamarca. Absaló va ser el personatge clau en les polítiques daneses d'expansió territorial a la Mar Bàltica, l'europeïtzació i les relacions estretes amb la Santa Seu. Combinà els ideals de la Reforma Gregoriana amb el suport a un poder monàrquic fort.\nAbsaló nasqué dins el poderós clan Hvide i era propietari de grans extensions de terres. Va fer la primera fortificació de la ciutat de l'actual Copenhagen. Prelat lluitador, va lliurar a Dinamarca de les incursions dels pirates i va derrotar el 1184 al duc de Pomerania. Absalon va morir a l'abadia de Sorø Abbey el 21 de març de 1201, als 73 anys, sent enterrat allí mateix.\n↑ Encyclopædia Britannica, ed. (1911)\n↑ Stefan Pajung, Artikel: Absalon ca. 1128-1201, la Universidad de Aarhus, 20 de juny de 2009\nA Wikimedia Commons hi ha contingut multimèdia relatiu a: Absalon\nObtingut de «https://ca.wikipedia.org/w/index.php?title=Absalon&oldid=27126757»\nDarrera modificació: 6 maig 2021 a les 20:36\nLa pàgina va ser modificada per darrera vegada el 6 maig 2021 a les 20:36.


PODIUM Condicions generals de venda\n1 Enviem la comanda en un embalatge neutral, per a assegurar la intimitat del client, no s'esmentarà el contingut del paquet, i ningú sabrà el que el client ha demanat. Inclòs en el paquet el client rebrà el producte, la factura i la informació sobre la utilització del producte.\n2 Tots les comandes s'enviaràn per correu certificat dintre de 12-48 hores laborables, després de la recepció de la comanda. Una vegada que la comanda hagi estat enviada, li enviarem un correu electrònic per a comunicar al client el número d'enviament i altra informació relacionada\n3 Podium Cosmetics no és responsable de la demora del lliurament pel servei de correus al domicili del client. Si el client vol qualsevol altre mitjà de lliurament, haurà d'eventualment pagar la diferència en despeses d'enviament que es calcularà per separat. En l'improbable cas que la comanda no arribi dintre de 8 díes, al domicili del client o l'oficina de correus, el client haurà de posar-se en contacte amb el nostre servei d’atenció al client per a estudiar la situació i per a fer-li arribar el producte en les seves mans el més ràpidament possible.\n4 Per al servei fora de la Unió Europea, Podium Cosmetics no garanteix que el lliurament no sigui gravat amb un aranzel pels serveis de duana del país corresponent. Abans que efectuïs compres fora del teu país i per a evitar-te sorpreses desagradables, informat en la teva oficina de correus sobre els aranzels, si existeixen.\n5 Els productes amb incidències causades per ruptures, danys, defectes de fabricació o errors de Podium Cosmetics seràn reemplaçats sense cap cost . Si l'error és del client, cal acreditar les despeses de transport per a la tornada del producte (Transport anada i tornada).\n6 Podium Cosmetics garanteix el reemborsament del preu pagat si el client no queda satisfet amb la seva compra, sempre que els productes no hagin estat oberts o manipulats. Les retractacions, canvis, devolucions o reclamacions no seràn acceptades passats 15 díes des de la recepció de la comanda.\n7 El client ens enviarà les seves reclamacions per correu electrònic utilitzant el formulari de contacte posat a la seva disposició, o per correu postal, indicant el número de la comanda o el número de l'expedició de correus, l'adreça i el nom i telèfon (no oblidar afegir el prefix per al país o província), la descripció dels danys soferts sofrits en el producte, i les condicions en que es troba l'embalatge.\n8 Els nostres preus són els quals figuren en les nostres tarifes i les botigues online, impostos inclosos, més despeses d'envíament si escau.\nDe conformitat amb el disposat en la legislació aplicable sobre la protecció de dades personals, Podium Cosmetics, propietari del lloc Web informa als usuaris del lloc, de l'existència d'un fitxer automatitzat de dades de caràcter personal creat per Podium Cosmetics i que queda guardat sota responsabilitat de l'empresa.


FECASARM i el Govern definiran dijous la prova pilot de l'oci nocturn del 21 de maig\nEl sector de l'oci nocturn de Barcelona prepara una prova pilota el pròxim 21 de maig. | ACN\nLa patronal planteja repartir 4.000 persones en una desena de locals de Barcelona sense restriccions horàries\nper Antonio Ramos Llauradó 04/05/2021 16:58h\nLa Federació Catalana d'Associacions d'Activitats de Restauració i Musicals (FECASARM) es reunirà aquest dijous amb el Departament d'Empresa per tractar com serà la prova pilot de restauració nocturna i oci nocturn que la patronal va proposar a Salut i que vol realitzar a Barcelona el pròxim dia 21 de maig. Pocs dies després, concretament el dilluns vinent, també es reuniran amb el tinent d'alcalde de Seguretat de l'Ajuntament de Barcelona, Albert Batlle per reclamar que doni suport a la iniciativa. En la seva proposta, FECASARM planteja repartir 4.000 persones en una desena de locals de la capital catalana sense restriccions horàries.\nLa @FECASARM es reunirà amb @empresacat i @bcn_ajuntament per tractar la prova pilot pionera en restauració nocturna i oci nocturn.https://t.co/52Lqu1BPr9\n— FECASARM (@FECASARM) May 4, 2021\nL'organització proposa fer tests a tots els assistents abans de l'obertura dels establiments i mantenir l'ús de les mascaretes, gel hidroalcohòlic i un sistema de ventilació adient. Més enllà de la metodologia per accedir als locals, la patronal proposa també treballar de manera conjunta per fixar l'aforament i l'habilitació de zones específiques dins de cada local. L'organització vol fixar un aforament el més pròxim possible al desenvolupament de l'activitat normal, d'entre un 60% i un 80%.\nAmpliar l'oferta d'oci nocturn evitarà 'botellons' i festes il·legals\nLa patronal urgeix a ampliar l'oferta nocturna legal i segura, ja que consideren que sense l'estat d'alarma els 'botellons' i les festes il·legals seran incontrolables. En aquest sentit, l'objectiu d'aquesta prova pilot és demostrar la possible «coexistència» de les activitats d'oci nocturn amb el coronavirus. De fet, l'entitat assegura que és més segur estar en un espai tancat amb mesures sanitàries que no en un espai «no adaptat», alhora que afirma que l'obertura d'aquests locals permetria «pal·liar la propagació del virus» arran de trobades en llocs sense les mesures adients.\nFECASARM afirma que la proposta plantejada incorpora més elements de seguretat que les proves pilot realitzades fins ara arreu del món i recorda que el tancament de la restauració nocturna suposa la pèrdua de fins a un 70% dels ingressos per a molts establiments.\nHo anuncia el Govern: L'excepció amb el toc de queda que agafa tothom a contrapeu\nGeneralitat de Catalunya Govern català oci nocturn


Has actualitzat el teu compte correctament.\nHas actualitzat el teu compte correctament, però has de comprovar la teva nova direcció de correu electrònic. Si us plau, consulta el teu correu i segueix l'enllaç per acabar de confirmar-la.\nAdéu! El teu compte ha estat cancel·lat correctament. Esperem tornar a veure't aviat!\nEn breu rebràs un correu electrònic amb instruccions sobre com desbloquejar el teu compte.


L’Ermita de Sant Salvador de les Espases, és una ermita situada en un turó davant de la Muntanya de Montserrat, al municipi d’Esparreguera. Aquesta petita ermita és un lloc privilegiat per contemplar la Muntanya de Montserrat i tot el seu entorn, per això us proposo fer una ruta a peu perquè, a més de connectar amb la natura i conèixer més sobre la història del lloc, pugueu descobrir aquestes increïbles vistes per vosaltres mateixos.\nPer arribar a Sant Salvador de les Espases, només s’hi pot accedir a peu, hi ha diferents carreteres dels municipis contigus i la ruta que et proposo en aquesta entrada, comença des d’un antic i abandonat balneari, el Balneari de la Puda, a Esparreguera.\nRuta a peu des del Balneari de la Puda fins a Sant Salvador de les Espases\nCartell que indica l’inici del camí\nPer començar la ruta cal anar al Balneari de la Puda, (a prop d’aquí hi ha un petit aparcament, només es pot arribar al balneari a peu des del poble d’Olesa de Montserrat o en vehicle privat) i a la dreta, abans d’arribar-hi, trobarem el senyal que indica el camí cap a l’ermita.\nAquesta ruta és d’uns 50 minuts, més o menys, i té una pujada d’aproximadament 250m, per la qual cosa recomano sabates còmodes, un petit aperitiu i una mica d’aigua per al camí. No és un camí difícil, però és intens, sobretot l’últim tram. Un cop vist el cartell, només cal seguir el camí indicat.\nGairebé en arribar a l’ermita, trobarem una petita cova. Una cova on també es pot veure una imatge de la Mare de Déu de Montserrat i en la qual molts excursionistes deixen una petita espelma. Pujant una mica més, hauràs arribat a Sant Salvador de les Espases.\nL’ermita està oberta al públic i hi ha un menjador d’accés gratuït on es poden fer barbacoes. Si creueu el menjador, trobareu unes escales i arribareu al cim i a les restes de l’antic castell. Després, és quan et recomano parar, seure a dalt i gaudir (si no fa massa fred o vent) de les increïbles vistes de Montserrat i els seus voltants.\nCom he comentat, l’Ermita de Sant Salvador és un lloc perfecte per connectar amb la natura i observar la Muntanya de Montserrat, per això és una de les rutes de senderisme més populars entre els habitants dels pobles del voltant i una de les meves rutes preferides a prop de casa.\nHistòria i llegenda de Sant Salvador de les Espases\nL’ermita de Sant Salvador de les Espases va pertànyer a un antic castell construït l’any 985 dC, el Castell de les Espases, del qual actualment només en queden algunes restes. El motiu de la seva bella ubicació era trobar un lloc aïllat amb grans vistes i de difícil accés pels enemics, en definitiva, la seva missió era la vigilància del domini cristià ja que, el territori Al-Andalús en aquella època començava després del riu.\nExplica la llegenda que, durant una batalla entre cristians i musulmans en que els cristians estaven en clara inferioritat de possibilitats, els cristians van demanar ajuda a Déu, i aquest, va enviar una calamarsada d’espases de foc que va obligar els opositors a retirar-se. Com a agraïment, al costat del castell es va construir l’ermita de Sant Salvador de les Espases.\nActualment a l’interior de l’ermita a més del menjador encara hi ha una capella que depenent del dia, està oberta o no. Per confirmar-ho i saber més sobre el lloc, pots contactar amb: Amics de Sant Salvador de les Espases, l’associació dedicada a la seva conservació.\nEspero que us agradi la ruta i us animeu a fer-la, i és que una de les coses més boniques de la Muntanya de Montserrat, és conèixer-la des de diferents indrets.


Vídeo xat Altres ciutats a ontario - sales de xat en Ontario - Canadà - Kangaroochat\nPàgina d'inici › Per país › Canadà › Ontario › Vídeo xat altres ciutats a ontario\nVídeo xat altres ciutats a ontario Ontario > Canadà\nOttawa ,Altres ciutats a Ontario ,Ontario ,Canadà.\nUn ha de ser entremaliat a la vida, i sé que els nostres propis trucs. Llavors és important aplicar de forma racional i aprofitar. I un d'aquests trucs pot ser la següent: per accedir a un lloc web per xatejar i conèixer d'interès i Bella, coquetejar una mica i veure el que passa a continuació. L'accés a Vídeo xat Altres ciutats a ontario i conèixer gent nova de Altres ciutats a ontario. Al mig de 0 habitants, és impossible que no es pot trobar la seva ànima bessona.\nÉs vostè un dels que que volen tenir un milió d'amics? A continuació, començar a accedir a Vídeo xat Altres ciutats a ontario, el punt de trobada en línia de tota la gent que odia estar sol i realment gaudeixen de fer nous amics. Digues als teus amics de la vida real per unir-se a aquest divertit xatejar per passar una bona estona.\nFelicitacions Hola! Ara que ets part de la comunitat de Kangaroochat. Vols conèixer a gent de Altres ciutats a ontario d'una manera fàcil, ràpida i eficaç? Bé, estàs en el lloc adequat! El convidem a unir-se als altres usuaris que estan tenint un gran temps en aquest moment a la sala de xat Vídeo xat Altres ciutats a ontario. Uneix-te i gaudeix.\nMostrant 5 Vídeo xat Altres ciutats a ontario\nVídeo xat Altres ciutats a ontario per ciutat\nNo seria meravellós si poguéssim conèixer gent de Toronto, en Canadà, per anar amb ells al cinema, a anar en bicicleta amb, en caminar amb el seu gos, o qualsevol altra afició que té? A continuació, deixar de preguntar-se, accés en aquest moment i fer-ho realitat.\nSi vols conèixer a gent de Ottawa, un lloc apreciat pels viatgers i la resta de Canadà, no pensen dues vegades i l'accés a aquest divertit de xat. Vostè és capaç de conversar en privat amb qualsevol persona que està en línia a la sala de xat pública.\nÉs el moment perquè vostè vagi en un viatge a Mississauga, en Canadà no obstant moure de la cadira. Conèixer gent d'allà i enamorar-se de la seva simpatia i bon rotllo. I no s'atura allà, vostè podria convidar a algú a un xat privat amb qui se senti una connexió forta, i gaudir de xat de text o simplement amb el vídeo i l'àudio.\n¿Vostè viu en North York i estàs cansat de tractar de fer nous amics perquè no troba ningú que es connecta amb vostè? En aquest lloc especial de Canadà es pot trobar una gran quantitat de gent interessant. Només l'accés al xat i sorprendre amb la simpatia de la gent que es troba allà.\nSi vostè viu en Hamilton, Canadà, i vol iniciar una nova i bella història d'amor, començar a accedir a aquest xat amb gent del mateix país en què viu. Troba gent tan agradable des de casa mai no havia estat tan fàcil. Com tothom està buscant algú a caure en l'amor, les probabilitats de trobar l'amor són molt alts. Accés i gaudir de la xerrada.\nSi vols conèixer algú de Brampton amb el qual es podia compartir les seves aficions i temps lliure, algú amb el qual vostè pot prendre un passeig en una tarda de primavera, o amb qui es podia anar a un concert del seu artista favorit, deixar d'esperar i començar a xatejar conèixer amb gent d'allà. Feu clic en aquest moment per accedir a aquest xat. Vas a veure el bo que és! Estem segurs que va encantar.\nVeure tot: Vídeo xat Altres ciutats a ontario per ciutat\nusuaris de major classificació en Altres ciutats a ontario\nNorth York ,Altres ciutats a Ontario ,Ontario ,Canadà.\nBells Corners ,Altres ciutats a Ontario ,Ontario ,Canadà.\nMarkham ,Altres ciutats a Ontario ,Ontario ,Canadà.


dilluns, 18 de novembre de 2013 11:59\nOriola al podi de Macao.\nPepe Oriola fa segon a Macau\nDesprés d’una brillant remuntada, el de Gavà tanca la temporada convertit en el pilot més jove de la història en aconseguir un podi al circuit Guia de Macao\nPepe Oriola ha culminat, aquest cap de setmana, la temporada 2013 del Campionat Mundial de Turismes (WTCC) amb una fantàstica actuació al mític i complicat circuit urbà Guia de Macao.\nEl pilot de Gavà sortia des de la tretzena posició en ambdues carreres, després de l’accidentada sessió de classificació de divendres. Així, en la primera cursa, Oriola va fer una gran sortida, avançant fins a 5 posicions i va acabar vuitè.\nA la segona prova però, va ser quan va fer el seu recital. Aquesta cursa va començar amb una aturada per culpa de l’accident múltiple que va produir en la primera volta i que Oriola va aconseguir esquivar. A la represa, el gavanenc va sortir rapidíssim, remuntant fins la setena plaça, fins que un altre accident múltiple va obligar a parar novament la competició. Després d’una nova i llarga pausa, Oriola va sortir novament rapidíssim i molt concentrat, i va anar avançant fins acabar segon, convertint-se, així, en el pilot més jove de la historia en aconseguir un podi al circuit Guia de Macao.\nDesprés d’aquesta cita, Pepe Oriola acaba la seva primera temporada competint en el campionat absolut de pilots en octava posició, amb un total de 168 punts.\nPera Oriola explica que “la primera cursa va ser complicada perquè sortia des de la meitat de la grella, però vaig lluitar i vaig aconseguir remuntar, per poder sumar uns punts molt valuosos”.\nOriola assegura també que “en la segona cursa vaig sortir a per totes. En l’accident de la primera volta em vaig veure envoltat de cotxes xocant uns contra els altres però vaig passar sense patir danys. Després de la segona interrupció vaig veure el pòdium a l’abast i no vaig dubtar en lluitar per aconseguir-lo. Ha estat una gran cursa. M’he divertit molt i estic molt feliç del resultat”.\nDarrera actualització de dilluns, 18 de novembre de 2013 13:49


El referèndum amb veus dels Països Catalans | Directa\nEl referèndum amb veus dels Països Catalans\nQuatre persones vinculades al moviments socials dels Països Catalans responen un qüestionari sobre el referèndum que s'ha de celebrar a Catalunya el proper 1 d'octubre\nAvui els grups parlamentaris de JxS i la CUP presenten la llei del referèndum, que s'ha de celebrar el proper 1 d'octubre de 2017 amb la pregunta “Voleu que Catalunya sigui un estat independent en forma de república?”. Comença un compte enrere en què alhora que s'activen les campanyes pel referèndum, l'Estat espanyol endurirà les mesures per impedir-lo. Hem enviat un qüestionari a quatre persones dels Països Catalans vinculades a moviments socials, per conèixer com entenen el referèndum des de la seva realitat social i política.\n“El referèndum posa de manifest que aquesta transició realment està morta”\nMARIA ANTÒNIA OLIVER, Presidenta de l'Associació Memòria de Mallorca\nCreus que el referèndum, en la mesura que qüestiona la unitat d'Espanya, esquerda el règim del 78?\nHo esquerda. De fet, amb els pactes del que nosaltres anomenem transacció, perquè no varen ser pactes amb els que la ciutadania hi estava d'acord, es va pactar l'oblit, el perdó i la traïció a la República, que de cap manera haguéssim acceptat. El referèndum és un desafiament al règim del 78 i romp aquest pacte de transició. La transició ja sabem el que representa, ha estat sempre molt venerada. Però ens hem adonat que la Constitució va néixer morta. El sistema està acabat, el referèndum posa de manifesta això: que aquesta transició que realment està morta.\nDimarts s'especificaran les tan anomenades "garanties" per al referèndum. Quines creus que són necessàries?\nLes que crec que són necessàries són la legalitat internacional i interna, que afecta l'Estat espanyol i el que té bloquejat són totes les lleis perquè això no pugui ser. Baix el meu punt de vista, és molt legítim, perquè en tots els intents d'arribar a acord, no ha estat possible. Tot i tenir la Constitució i el Govern espanyol en contra, és un referèndum legítim. A nivell internacional si s'ha provat tot i hi ha una de les parts que no vol transigir... Calen garanties de transparència, que tothom pugui votar, que tothom tingui accés al vot, que sigui transparent, en llibertat. Tenir garanties de votar en llibertat i en pau. Tenir suport internacional és importantíssim.\nQuè creus que farà l'Estat en aquest compte enrere cap a l'1 d'octubre i com cal respondre-hi?\nNo en tinc ni idea del que farà l'Estat espanyol. Però si això arriba a produir-se, entenc que suposarà una crisi forta, que inclús pot arribar, si es proclamés la República catalana, a posar en qüestió què passa amb el sistema que tenim. Podria passar inclús que s'haguessin d'avançar eleccions generals. Entenc que generarà una crisi molt forta i convulsa. Cal respondre votant i de manera pacifica i reivindicant el fet de voler decidir, demostrant davant la comunitat la fermesa amb aquesta elecció. És impossible arribar a un acord, seria el desitjable, com el que ha passat a Escòcia. Depèn del que facin però, crec que sempre pacíficament, però fent el que s'ha decidit fer, de forma avalada per la ciutadania. És tan senzill com això: Poder votar, no crec que hi hagi res més democràtic.\nCom ha afectat el procés polític del Principat a les Illes?\nCrec que positivament. En el sentit que molta gent que abans no en parlava o tenia rebuig cap al tema, ara en parla. A Mallorca hem estat governats pel PP durant molts anys, però cada vegada hi ha més gent crítica. Cada vegada hi ha més gent que s'apropa més a Catalunya i entén que formem una nació nosaltres també, que els Països Catalans hauríem d'anar de la mà. A nivell espanyol, si Catalunya pogués proclamar la República catalana seria una passa perquè la resta de comunitats poguessin recuperar el que seria la Tercera República, es posaria en escac mat la monarquia. A Ses Illes, cada vegada hi ha més gent que vol ser català, que ho som.\n"Cal reflexionar sobre quines relacions vol establir el nou Estat amb les seues fronteres"\nMARTA SERRA, Membre del Casal de Perpinyà i del grup de suport a la CUP\nCosta plantejar-se, des de Perpinyà, si és una esquerda o no, quan els nostres paràmetres de reflexió quotidiana no tenen les mateixes dates de referència. També s'ha de plantejar l'esquerda no només en termes estatals, i de ruptura de Catalunya amb Espanya. Penso que cal reflexionar en termes d'auto-centrament nacional i de quines relacions vol establir el nou Estat amb les seues fronteres. També és veritat que aquesta sensació no s'ha creat arran d'aquest referèndum de l'1O, sinó de tot el reguitzell de mobilitzacions fetes fins ara i del procés al sud. Tot plegat es mira amb expectació perquè és una cosa inimaginable aquí, i perquè obliga, als que no tenen el fet català al cap, a plantejar-se Catalunya com a un subjecte polític amb característiques pròpies i diferents de les de la resta de l'Estat espanyol. Per tant, sí que diria que és una esquerda. La possibilitat que la transacció de poders que va suposar el règim del 78 sigui qüestionada i sobretot que hi hagi la possibilitat d'acabar elaborant una Constitució són uns plantejaments que semblen increïbles en un statu quo que no és qüestionat per la població, o almenys no de forma organitzada i majoritària.\nPel que fa estrictament referència a l'expressió estricta del dret de vot, cal garantir un cens interior i exterior. Aquest segon preocupa particularment algunes persones nord-catalanes, que sent d'origen del sud podrien accedir-hi i no ho tenen garantit. Evidentment també cal garantir els aspectes pràctics: espais, urnes, vetllant per la seguretat d'aquestes. I finalment garantir la neutralitat dels agents electorals i comptar amb observadors i experts internacionals. Però també caldria parlar de les garanties necessàries per assegurar-nos que aquest referèndum sigui la culminació d'un procés, i això només serà possible si està acompanyat d'una campanya prèvia. Finalment, garantir el respecte del resultat i per tant, si guanya el sí, obrir un procés constituent.\n“Des de Catalunya Nord no dubto, que tal i com s'ha fet fins ara, en cas de repressió, hi haurà solidaritat política”\nEs difícil d’imaginar. De vegades sembla que les reminiscències franquistes afloraran de la forma més grollera, però em costa imaginar els tancs entrant per la Diagonal. Ara bé, les inhabilitacions, detencions, intervencions penso que poden ser, sense cap mena de dubte, el quotidià. Espero que les institucions i sobretot les organitzacions de la societat civil que fins ara han pressionat estiguin a l'alçada. Des de Catalunya Nord no dubto, que tal i com s'ha fet fins ara, en cas de repressió, hi haurà solidaritat política.\nCom ha afectat el procés polític del Principat a la Catalunya Nord?\nNo s'ha reflexionat prou sobre aquest tema. Sembla una evidència que mai s'havia parlat tan poc de Països Catalans, però alhora, al Nord, hi ha una consciència evident que el que pugui passar a Catalunya Sud no serà innocu. I dic que és evident ja que tal i com va passar amb la fi del franquisme i la normalització lingüística, un guany al Sud sempre ha implicat una certa normalització en el mateix àmbit al Nord. Aquest és un element que cal tenir en compte si volem veure desaparèixer l'auto-odi (lingüístic, cultural, social..) inherent al genocidi cultural practicat per l'Estat francès que ens ha afectat com catalans, però també sobretot, i simplement, com a ciutadans. Ara bé, també hi ha un cert risc de seguidisme. La futura República catalana no pot ser només un consol, un refugi per alguns nord-catalans que no veuen cap futur per a Catalunya Nord. La qüestió és doncs, saber si la nova República catalana treballarà amb les institucions i la gent de Catalunya Nord o amb París, si sabrà mantenir l’equilibri per treballar als dos nivells, si sostindrà les iniciatives de la societat civil nord-catalana o actuarà com un aliat de l’Estat francès. Però també, i és l'essència de tot plegat, entendre, des del nord i des del sud, que Catalunya Nord ha de ser considerada un subjecte polític. Si Catalunya Nord no és per si mateixa, si no se reconeix com a tal, no podrà treballar per ser reconeguda, per ser un referent, tant de cara a la nova República catalana com per trencar amb la República francesa.\n"L'oportunitat de transformació hi és, però el procés neix molt limitat per l'ordre propi, l'europeu i el mundial"\nIÑAKI GARCIA, un dels fundadors d'El Lokal del Raval de Barcelona\nCrec que hi ha hagut altres moments que també ho van ser, no sé si en major o menor mesura: les vagues i les lluites autònomes, el 15M... El referèndum posarà en qüestió la unitat d'Espanya en funció de com es desenvolupi i fins on s'arribi. És una incògnita. Al seu favor té el fet que la possibilitat està oberta. No se sap què passarà i això ja és alguna cosa, però qui sap?\nHi ha les garanties institucionals que dubto es puguin donar. A mi em preocupen les garanties que el legitimin independentment de la legalitat i també dubto que es puguin donar.\n“En la defensa de les llibertats s'ha de ser desobedient amb totes les conseqüències, però no veig tan calr que arribi a succeir, per part de partits i institucions”\nEn funció de com vagin les coses, optarà per la mà dura, entenc que buscant justificar la seva posició. Dependrà de fins on es vulgui arribar. No sé com respondran les forces sobiranistes i la classe política, entenc que en la defensa de les llibertats s'ha de ser desobedient amb totes les conseqüències, però no veig tan clar que arribi a succeir, per part de partits i institucions.\nEn clau de sobiranies, creus que aquest procés polític és una oportunitat per a la transformació?\nAmb molts dubtes, l'oportunitat per a la transformació hi és, però hi ha molta confiança en les autoritats i crec que neix molt limitat per l'ordre propi, l'europeu i el mundial, tot i que molta gent hi confia, jo no tant. Però tot està per veure i això és important.\n"Cal que un bon nombre de països defensen el dret a decidir dels catalans, la legalitat del referèndum, i que siga vinculant"\nSANDRA SERRANO, membre d'Escola Valenciana\nI tant. El referèndum sobre la independència ha creat un gran teixit social i representa la consolidació d’una força política parlamentària que rebutja els plantejaments corcats de la transició a la democràcia. És una oportunitat per dibuixar les bases d’un nou sistema econòmic i polític sota el principi de la justícia social.\nLa Generalitat ha de garantir que els resultats democràtics de l’1-O siguen de ple dret, és a dir, que compten amb un suport jurídic i aval internacional. Al món hi ha uns 204 estats sobirans; 193 dels quals tenen reconeixement internacional. Cal que un bon nombre de països defensen el dret a decidir dels catalans, la legalitat del referèndum, i que aquest siga vinculant, és clar. El marc constitucional espanyol, concretament l’article 92, recull que hauria de votar tota la ciutadania del conjunt d’espanyols. Tanmateix, això no té cap trellat. A tall d’exemple: si jo vull canviar de pis, són els meus companys qui decideixen que jo me’n vaja? Pense que s’han de regular aquestes implicacions i repercussions en la llei del referèndum\n“Cal una gran mobilització social que deixe sense arguments el Govern de Rajoy i palese, davant tota la comunitat internacional, la censura a què sotmet al poble català”\nFa por. L’Estat espanyol pot arribar a fer servir les forces policials i repressives per evitar que la ciutadania catalana expresse el seu desig en un procés democràtic. Aquesta actuació pot tenir efectes dramàtics en el conjunt de la societat, perquè pot desencadenar un greu conflicte que necessite mediació internacional. Cal una gran mobilització social que deixe sense arguments el Govern de Rajoy i palese, davant tota la comunitat internacional, la censura a què sotmet al poble català.\nCom ha afectat el procés polític del Principat al País Valencià?\nAl meu parer, una de les conseqüències més remarcables del dret a decidir català ha sigut la contundència amb què s’ha qüestionat l’ordenació de l’Estat espanyol i la seua Carta Magna. La societat catalana ha posat en dubte un sistema de finançament injust i, a més, ha palesat el menyspreu a la pluralitat, la diversitat lingüística i al patrimoni cultural, a través de les polítiques centralistes del Govern de Rajoy. Les valencianes i els valencians ens sentim identificats amb aquesta realitat: ara com ara, el sistema econòmic del ministre Cristóbal Montoro provoca grans desequilibris estructurals en el País Valencià. El nostre país pateix d’un espoli històric: sols rebem 1.350 milions d’euros per any del Govern de Rajoy, que es tradueix en una inversió anual per habitant de 119€, quan la mitjana estatal se situa en els 185€ per habitant. Això és vergonyós. Cada valenciana i cada valencià rep 65 euros menys que la mitjana, cosa que agreuja les desigualtats econòmiques entre regions i es tradueix, de forma directa, en una manca d’infraestructures i serveis.\nEl referèndum amb veus dels Països Catalans Flattr donate!


Home / Formació / Cursos regulars per adults, joves, nenes i nens / Cursos per a joves\nEs pretén inculcar els valors que imprimeix una formació artística, així com potenciar la sensibilitat i les capacitats d’expressió i comunicació dels joves.\nCursos per a joves de 12 a 16 anys, agrupats per franges d’edat.\nCursos per a joves de 16 a 18 anys, agrupats per franges d’edat.\nCol·laborem amb el Batxillerat d’arts escèniques de l’Escola Pia de Nostra Senyora conjuntament amb la Sala Beckett. Aquesta aliança ens permet sumar coneixement a l’itinerari d’Arts Escèniques del batxillerat\nL’escola amb la familia\nPrimer trimestre: reunió d’inici de curs\nSegon trimestre: portes obertes.\nTercer trimestre: mostra final de curs al teatre i aula oberta.


El caràcter del Barça decideix un clàssic esbojarrat (2-1)\nUn gol de Suárez quan el Madrid feia patir el Camp Nou permet al Barça escapar-se en el liderat\nEls jugadors del Barça celebren el gol del defensa del Barça Jeremy Mathieu LLÍS GENÉ/AFP PHOTO\nBarcelonaPas de gegant del Barça per recuperar el títol de lliga. L'equip de Luis Enrique ha derrotat el Reial Madrid en un clàssic tens en que els gols claus han estat locals, però el joc, per moments, l'ha posat un Madrid molt lluitador que mica en mica, s'ha rendit. El Barça ha guanyat patint, serrant les dents i perdent el control del matx durant bona part del temps. De fet, quan Suárez ha fet el 2-1, Bravo tenia més feina que Casillas. Ara, el líder tampoc ha pogut sentenciar quan ha estat millor en els darrers minuts, amb un joc precipitat. En un clàssic esbojarrat. Però per un cop, el Barça ha guanyat un clàssic com solia fer-ho fa anys el Madrid: sense ser millor en el joc. Tampoc ha estat pitjor, cert. Però ha estat més encertat.\nEl joc de fet, ha estat derrotat pels nervis en un partit entretingut per la importància dels punts i pel pes de la història. Ara, a nivell tàctic, el partit s'ha trencat massa. Luis Enrique no ha sorprès amb el seu equip inicial, amb Mathieu al costat de Piqué a la defensa i Busquets, amb l'alta mèdica, a la banqueta. El Madrid tampoc ha sorprès amb l'alineació, però si ha sorprès amb el caràcter ofensiu i les sensacions del seu joc. Malgrat que els primers minuts han estat de domini blaugrana amb un Iniesta molt actiu, mica en mica el Madrid s'ha anat fent forta. Isco, Kroos i Modric han plantat cara a un Barça amb Messi massa amagat a la banda, i Cristiano ha avisat amb una rematada al travesser. Ara, el gol l'ha fet el Barça. Amb un protagonista inesperat, Mathieu qui ha rematat de cap un córner per batre a Casillas.\nEl gol no ha fet mal a un Madrid que ha seguit agressiu i ofensiu, amb Cristiano i Benzema molt més desperts que Bale. Al Barça en canvi, el mig del camp ha anat desapareixent. Iniesta ha acabat fent cobertures defensives, Rakitic no ha trobat el lloc entre línies i Mascherano es barallava amb tothom. Sot en tenia el Barça de l'estat de forma de Piqué, magnific, i les aturades d'un Bravo concentrat. El porter xilè però, no ha pogut evitar abans del descans l'empat de Cristiano. Just uns segons després d'un gol fallat per Neymar, tot sol davant Casillas, Benzema s'ha inventat una assistència de cine, amb l'esperó, que Cristiano no ha desaprofitat per empatar. I per celebrar el gol de forma provocadora.\nA la segona part, el Madrid ha estat millor en la seva proposta. Bravo ha aturat dos xuts de Cristiano i Benzema, en un partit sense ordre, trencat, que castigava el talent de jugadors com Iniesta i potenciava les virtuts d'Isco o Marcelo. Sense mig del camp i sense pausa, el Barça enyorava Messi, però ha trobat a Suárez, qui ha pescat una passada llarga d'Alves per crear ell solet el 2-1. Just quan pitjor jugava el Barça. Just quan més somiava el Madrid.\nEl gol ha fet esclatar un partit ple de focs artificials. Un partit que ha potenciat el caràcter competitiu del Barça però ha posat en evidència els problemes per controlar el joc quan toca. Les faltes han tallat el ritme, amb Mascherano, Ramos, Cristiano o Pepe caient, repartint i encaixant. Partit ple d'estrelles amb el control d'un duel de pati d'escola, el clàssic ha cansat els jugadors, amb Neymar, jugant tot sol, fent-se un fart de fallar contres. I Messi trobant mica en mica espais en un final de partit en que el líder ha anat acostant-se al tercer gol contra un Madrid cada cop més trist i perdut.\nNeymar i Alba però, han perdonat el tercer gol d'un Barça que amb els canvis de Busquets, Xavi i Rafinha, ha guanyat en control del ritme del joc. En no poder decidir el partit, l'equip s'ha vist condemnat al patiment de les centrades d'un Madrid ara si, superat en la proposta tàctica. Un Madrid que queda a quatre punts d'un Barça que torna el cop del Bernabéu, s'escapa i demostra que quan es tracta de competir, competeix com pocs. També quan Messi juga un partit terrenal. També quan el joc, és terrenal. També quan no enamora en la proposta i fa patir. És un Barça diferent, nou, que guanya en pocs dies dos partits contra grans rivals amb una proposta oposada. I el mateix resultat.\nBarça Madrid Clàssic Cristiano Mathieu Luis Suárez


En l'escrit apel·len a la immunitat parlamentària que consideren que ja els empara\n4 min. Barcelona 12/06/2019 18:56\nLa Junta Electoral Central no inclourà en la llista d'eurodiputats definitiva ni Carles Puigdemont ni Antoni Comín si no van a Madrid a rebre les credencials i a jurar la Constitució. Amb la intenció de fer-ho, l'equip d'advocats de l'expresident ha preparat un escrit per enviar al Suprem (fonts de l'alt tribunal afirmen que encara no s'ha registrat) en què reclamen que es deixi sense efecte l'ordre de detenció estatal que hi ha vigent contra ells. Segons expliquen, la immunitat parlamentària associada als membres del Parlament Europeu ja els empara i, per tant, haurien de poder desplaçar-se fins a Madrid per completar els tràmits que la Junta Electoral Central exigeix en la llei electoral. Demana al Suprem que ho resolgui en el període de tres dies perquè els candidats de JxCat estan convocats el 17 de juny a Madrid per fer els tràmits per ser eurodiputats.\nEn l'escrit s'argumenta que ja es produeixen els efectes següents, recollits en el protocol número 7 sobre els privilegis i les immunitats de la Unió Europea, annex al tractat de funcionament de la Unió Europea:\nLa immunitat parlamentària reconeguda en el dret espanyol i, segons el text, definit en el reglament del Congrés. En aquest es diu que "els drets i prerrogatives seran efectius des del moment en què el diputat sigui proclamat electe".\nL'escrit de defensa també cita la LOREG per defensar que els electes ja tenen immunitat parlamentària. Ho fa a través de l'article 224.2, en què s'estableix que cinc dies després de ser proclamats electes, el lloc dels eurodiputats que no prometin o jurin la Constitució es declararà vacant i [...] "quedaran suspeses totes les prerrogatives que els puguin correspondre per raó del seu càrrec fins que es produeixi l'acatament". Segons el parer dels advocats, això vol dir que abans de prometre o jurar la Constitució ja tenen immunitat parlamentària i la inviolabilitat associada a un parlamentari.\nTambé defensa que la immunitat impedeix que la llibertat de Puigdemont i Comín pugui ser "restringida" quan es dirigeixin o retornin de la reunió del Parlament Europeu.\nEls advocats de Puigdemont consideren que és indiferent quan s'han produït els fets delictius que s'imputen als eurodiputats –si abans o després de ser-ho–, perquè la funció de la immunitat parlamentària és "protegir" la institució parlamentària i els seus membres. Afegeixen que un cop adquirida la condició de parlamentari, a un eurodiputat no se li pot restringir la llibertat sense que abans es tramiti un suplicatori a l'Eurocambra (és a dir, que es pronunciï sobre la conveniència de mantenir o no el procediment independentment de la fase processal en què es trobi).\nEn l'escrit es fa referència al precedent de l'empresari José María Ruíz-Mateos, perquè el 1989 se li va deixar sense efecte l'ordre de presó que pesava sobre ell per anar a recollir l'acta d'eurodiputat. No es va seguir el procediment judicial fins que el Parlament Europeu va autoritzar el suplicatori.\nL'"automatisme" de recollir les credencials\nEl text defensa que els tràmits que s'han de fer davant la Junta Electoral Central són un "automatisme", recordant que Comín i Puigdemont compleixen els requisits d'elegibilitat previstos en la Llei Orgànica de Règim Electoral (LOREG) –després que ho avalés la justícia espanyola–. "Tenim un informe de la Fiscalia, una interlocutòria del Tribunal Suprem, tres sentències dels jutjats contenciosos administratius de Madrid i, finalment, dues providències del Tribunal Constitucional confirmant que Puigdemont i Comín són plenament elegibles d'acord amb el dret aplicable", afirma l'escrit.\nÉs per aquest motiu, sumat al gairebé un milió de vots de la candidatura, que l'equip jurídic defensa que ja són "eurodiputats electes": "Aquesta circumstància no pot ser qüestionada ni desvirtuada per cap altre acte posterior a la seva elecció, sinó que està pendent merament de publicació i certificació de la Junta Electoral Central".\nDescarregar Escrit Puigdemont al Suprem


Convocatòria d’ERASMUS per a joves emprenedors | Club d'Emprenedors de la UIB\nTU ESTAS AQUÍ:Inici » Activitats destacades » Convocatòria d’ERASMUS per a joves emprenedors\nEl programa europeu d’intercanvi de persones emprenedores i empreses (ERASMUS per a joves emprenedors) és una iniciativa de la Unió Europea que permet que les persones emprenedores amb un pla d’empresa desenvolupat i/o amb una PIME de menys de tres anys d’existència puguin realitzar una estada formativa d’una durada entre un i sis mesos amb un empresari experimentat d’un altre país de la Unió Europea o d’un grup de països participants en el programa (Albània, Armènia, Islàndia, entre d’altres).\nEls emprenedors rebran una beca de la Unió Europea que dependrà del país on es faci l’estada. Aquest intercanvi pot dividir-se en trams, com a mínim, d’una setmana.\nAquest programa aportarà, entre d’altres, els següents beneficis als emprenedors:\nOportunitat única de millorar la seva experiència emprenedora.\nAccés a una xarxa de contactes internacionals.\nMillora del coneixement sobre mercats internacionals.\nDesenvolupament de noves oportunitats de negoci i possibilitats de trobar possibles partners estratègics.\nMillora del coneixement de llengües estrangeres.\nAjut econòmic per a l’estada (segons el país d’acollida).\nAssistència i suport de l’organisme intermediari (UNINOVA) durant tot el procés.\nPer poder participar-hi, els emprenedors han d’emplenar un formulari d’inscripció on exposaran les seves motivacions i expectatives (en anglès) i han de presentar un pla de negoci (pot estar en espanyol) i el seu currículum (preferiblement en anglès i en format europeu), així com un resum executiu del pla de negoci (en anglès).\nLa pàgina web del programa ERASMUS for Young Entrepreneurs on s’ha de formalitzar la inscripció és <http://www.erasmus-entrepreneurs.eu/>, apartat ‘Apply now’. Aquí la persona emprenedora ha de donar-se d’alta introduint una adreça de correu electrònic. Una vegada fet això, accedirà a un formulari en línia, que ha d’emplenar en anglès.\nAl final del formulari ha d’escollir una organització intermediària, entre aquestes organitzacions hi ha UNINOVA, que apareix amb la denominació següent: IO224 – SOCIEDADE PARA A PROMOCIÓN DE INICIATIVAS EMPRESARIAIS INNOVADORAS, SL.\nFinalment, es poden trobar adjunts els següents documents, que resultaran d’utilitat per als interessats:\nDocument amb informació general sobre el programa (on apareixen les quantitats de les beques) Baixa arxiu\nGuia de registre Baixa arxiu\nPlantilla del format europeu del CV. Baixa arxiu


Hidroin » Nosaltres\n— Main Menu —Inici Nosaltres Instal·lacions Manteniments Els nostres treballs Contacta amb nosaltres\nHidroin SL, és una empresa fundada el 1985, enfocada al sector de serveis.\nDes dels seus origens Hidroin s’ha especialitzat en el disseny hidràulic, subministrament i muntatge de maquinària per a piscines, compaginant a la seva mateixa vegada a els muntatges elèctrics i les instal·lacions de fontaneria en general.\nAmb més de 3.000 instal·lacions executades a nivell de tot Catalunya en el sector de la piscina i més de 1.000 parts d’assistència postvenda, executats anualment, ens reporten una àmplia experiència en el sector. Posem a la seva disponibilitat el nostre servei d’assessorament tècnic, i el nostre personal humà per a l’ejecucion dels seus projectes.\nHidroin està enfocada a oferir els seus serveis, a tots els nivells, en l’ambit de la construcció. Constructors, gabinets d’arquitectura, enginyeries, contractistes, entitats publiques, particulars …\nDipositi la seva confiança en nosaltres i no li defraudarem. Creiem en oferir al nostre client el millor servei.\nNosaltres Garantim tots els nostres treballs.\nPosem a la vostra disposició indiferentment de la envergadura de les seves instal·lacions, el nostre servei de manteniment i reparació. Enfocat a minimitzar costos en el manteniment de les seves instal·lacions i a reparar qualsevol tipus d’anomalia que sorgeixi en l’ús quotidià dels equips.\nRealitzem treballs a nivell estatal, tenint la nostra seu social a Barcelona.\nEns centrem en serveis de manteniment i reparació de piscines a Horta i Sant Martin.\nEmpresa col·laboradora en el\nservei de manteniment i\nreparació de maquinària de\npiscina a C.A.R Sant Cugat.\ni reparació de piscines a\nHorta i Sant Martin\nHidroin S.L. Instalació i mantenimient de piscines.\nCarrer Vilapicina 54, 08031, Barcelona.\nTeléfon: 933 576 454


Below the line - el Galliner\nCursos per a professionals i estudiants d’Art dramàtic\nPublicat a: Cursos per a professionals i estudiants d’Art dramàtic\nMàrqueting de guerrilla. Eines publicitàries d’impacte a baix cost\nTots som potencialment consumidors i clients i comprovem diàriament com estem de sotmesos a una saturació de missatges publicitaris. Per això, les estratègies de comunicació passen per buscar la notorietat en les anomenades accions below the line.\nL'execució d'aquestes requereix tècnics en màrqueting i professionals de la interpretació. Una acció correctament executada genera notorietat; per contra, una mala execució pot danyar la imatge de l'empresa.\nConeix a través d'aquest seminari, les claus per a l‘execució d'accions btl així com campanyes modèliques.\nAdreçat a estudiants i professionals de qualsevol disciplina artística i/o tècnica relacionades amb les arts escèniques interessats en conèixer o formar-se en gestió i producció teatral i responsables de companyies professionals\nMatricula: A partir de l'1 de setembre\nProfessors: Lluís Valentín\nCalendari: 22 de setembre de 2014, de 16 a 20 h.\nPreu: 40 € (Soci AGT: 30 €)